चंडीगढ़। एडवोकेट सुखमनप्रीत उर्फ सिप्पी के कत्ल को करीब 3 महीने हो गए, लेकिन कातिल अभी पकड़े नहीं गए हैं। इससे आहत सिप्पी का परिवार वीरवार को दिल्ली में प्रधानमंत्री नरेंद्र मोदी के घर के बाहर प्रदर्शन कर इंसाफ की गुहार लगाने पहुंचा। पहले 15 लोगों की परमिशन देेने वाली दिल्ली पुलिस ज्यादा लोगों को देखकर भड़क गई।
शाम 5 बजे पीएम के घर के बाहर प्रदर्शन शुरू होते ही पुलिस ने सिप्पी के भाई जिप्पी, मां दपिंदर समेत बाकी लोगों को प्रिवेंटिव एक्शन लेते हुए उन्हें अरेस्ट कर लिया और थाने ले गई। बताया गया कि इस दौरान एनजीओ मिडिल फिंगर के फाउंडर प्रभलोज पीएम आवास के सिक्योरिटी रूम तक पहुंचे, जिन्हें जबरन बाहर निकाल दिया गया। पुलिस ने करीब 7:30 बजे तक सभी को थाने में ही डिटेन करके रखा और बाद में श्योरिटी बाॅन्ड भरकर भेज दिया।
आज होम मिनिस्टर से मिलेगी फैमिली
इस दौरान सिप्पी के परिवार की रिप्रजेंटेशन देखने के बाद पुलिस ने सारी जानकारी पीएम आवास स्थित उनके पर्सनल आॅफिस तक पहुंचाई। इसके बाद पीएम ऑफिस के आदेशों के बाद दिल्ली पुलिस ने सुबह 9 बजे के लिए होम मिनिस्टर राजनाथ सिंह से सिप्पी के घरवालों की मुलाकात फिक्स करवाई है। इस केस में शुरू से ही सिप्पी का परिवार हाईकाेर्ट की जज की बेटी पर आरोप लगा रहा है। अब चंडीगढ़ पुलिस ने भी इस केस में जज की बेटी को सस्पेक्ट बनाकर पाॅलीग्राफी और ब्रेन मैपिंग टेस्ट की मांग की है। इस पर अपनी मंजूरी देने या न देने के संबंधी जज की बेटी को 8 जनवरी को अपना पक्ष कोर्ट में रखना है। इससे पहले चंडीगढ़ में भी हजारों लोगों ने कैंडल मार्च निकालकर हत्यारों को गिरफ्तार करने की मांग की थी।
hin_Deva hin_Deva hin_Deva hin_Deva